stanford-oval/wikipedia huggingface dataset:
AEGIS

USS Ticonderoga oli ensimmäinen AEGIS järjestelmällä varustettu alus.
AEGIS on integroitu sotalaivojen asejärjestelmä, jonka on kehittänyt RCA:n Missile and Surface Radar Division Yhdysvaltain laivastolle ilmapuolustusjärjestelmäksi. Nykyään asejärjestelmän kehittämisestä ja ylläpidosta vastaa Lockheed Martin. Järjestelmän nimi on lainattu Kreikan mytologiasta.
Järjestelmä koostuu tehokkaasta 6 megawatin sähköisellä keilanmuodustuksella toimivasta tutkasta, keskimatkan RIM-66 -ilmatorjuntaohjuksista sekä toimintaa valvovasta ja ohjaavasta tehokkaasta tietokonejärjestelmästä. Järjestelmä on suurikokoinen, siten alus on tyypillisesti alusta lähtien suunniteltu sitä silmällä pitäen. Ensimmäinen AEGIS -järjestelmän saanut alus oli ohjushävittäjä USS Ticonderoga, joka ei ole enää palveluksessa.
Alun perin Yhdysvaltain laivaston käytössä ollut järjestelmä on otettu käyttöön myös Japanin, Espanjan, Norjan ja Etelä-Korean laivastoissa. Lisäksi Australia on valinnut AEGIS-järjestelmän asennettavaksi uuteen ilmapuolustushävittäjäänsä. Kaikkiaan maailmalla on runsaat 100 AEGIS-järjestelmällä varustettua alusta. Yhdysvaltain laivastolla on jo pelkästään Arleigh Burke -luokan 77 ohjushävittäjässä AEGIS.
Yleistä

AEGIS-järjestelmä (engl. Aegis Combat System, ACS) on kehittynyt johto- ja valvontajärjestelmä (engl. Command and Decision, C&D) sekä tehokkaita tietokoneita ja tutkia hyödyntävä aseohjausjärjestelmä (engl. Weapon Control System).
ACS sisältää AEGIS-asejärjestelmän (engl. Aegis Weapon System, AWS), joka on ilmapuolustuksen nopeasti reagoiva osa, sekä Phalanx lähitorjuntajärjestelmän, Mk 41 ohjustenlaukaisujärjestelmän, sukellusveneentorjuntajärjestelmän sekä Tomahawk-risteilyohjukset. Järjestelmään on liitetty myös aluksen torpedot ja tykit.
AWS, joka on järjestelmän sydän, käsittää AN/SPY-1 tutkan, Mk 99 tulenjohtojärjestelmän, WCS:n, johto- ja valvontajärjestelmän sekä SM-2 Standard ohjusperheen. ACS:ää valvotaan kehittyneellä automaattisella paikanna- ja seuraa, monitoimisella kolmiulotteisen kuvan muodostavalla sähköisesti keilat muodostavalla AN/SPY-1 tutkalla. Tämä "laivaston kilpenä" tunnettu kuuden megawatin tutka kykenee etsimään ja seuraamaan yli sataa kohdetta samalla kun ohjaa ohjukset maaliin noin 190 kilometrin säteellä.
AEGIS-järjestelmä ohjaa RIM-66 -ohjuksia lennon aikana radiotaajuuksilla käyttäen AN/SPY-1 tutkan antamaa reittitietoa, kunnes ohjus osuu maaliin. Ohjus kuitenkin tarvitsee loppumatkan ohjaukseen AN/SPG-62 tutkan apua. Kahden tutkan yhteistoiminta mahdollistaa usean maalin torjunnan samanaikaisesti.
Tietokoneohjattu johto- ja valvontajärjestelmä on päätöksenteon keskus, joka mahdollistaa AEGIS-järjestelmän samanaikaisen käytön lähes kaikenlaisten uhkien torjuntaan. Aegis Ballistic Missile Defense System -päivitysohjelma luo mahdollisuuden käyttää järjestelmää mereltä laukaistujen ballististen ohjusten torjuntaan.
Aiheesta muualla

Kuvia tai muita tiedostoja aiheesta AEGIS Wikimedia Commonsissa
Taistelunjohtokeskus
Yskänlääkkeet

Sir. Ephedrin on voimakas reseptillä kirjoitettava yskänlääke.
Codesan Comp. on voimakas kodeiinia, efedriiniä ja difenhydramiinia sisältävä reseptillä kirjoitettava yskänlääke.
Recipect on suomalainen kodeiinia ja guaifenesiiniä sisältävä käsikauppayskänlääke.
Yskänlääke on yskän lievittämiseen valmistettu lääke. Yskänlääkkeet voidaan jaotella yskänärsytystä lievittäviin ja limaa irrottaviin lääkkeisiin. Reseptivapaiden yskänlääkkeiden tehoa ei ole todistettu ja niiden antamista alle 6-vuotiaille lapsille ei suositella.
Yskänärsytystä estävä lääke

Yskänärsytystä estävää lääkettä kutsutaan nimellä antitussiivi. Tuoreissa tutkimuksissa on ilmennyt, että kaakaon sisältämä teobromiini ehkäisee yskää tehokkaammin kuin reseptilääkkeiden kodeiini. Marsuilla 32 mg/kg annostus tehosi vielä neljän tunnin jälkeen. Teobromiini tukahduttaa kurkun takaosassa olevan hermon kutinaa aiheuttavan signaalin, joka aiheuttaa yskärefleksin. 60-kiloinen ihminen saa riittävän määrän teobromiinia syömällä noin 200 g tummaa suklaata. Teobromiini ei myöskään aiheuttanut kaksoissokkokokeissa sivuvaikutuksia. Kodeiini aiheuttaa myös väsymystä kun taas suklaan sisältämä teobromiini ja kofeiini virkistävät.[lähde? ]
Yskänlääkkeissä dekstrometorfaania on Suomessa hydrobromidimuodossa (HBr) mm. Orion Pharman Resilar, Sir. Ephedrin (sisältää myös efedriiniä) -yskänlääkkeissä 3 mg/ml, ja Rometor Ratiopharmissa 2 mg/ml.
Vuodesta 2010 lähtien teobromiinia on myyty yskänlääkkeenä Etelä-Koreassa nimellä AnyCough. Käyttöä yskänlääkkeenä on tutkittu vuodesta 2004, ja Euroopassa on käynnissä viimeinen tutkimusvaihe ennen lääkkeen hyväksyntää työnimellä BC1036. Lääkeyhtiöt Seek ja Pernix ovat huutokaupanneet reseptivapaan lääkkeen kansainvälisiä oikeuksia.
Limaa irrottava lääke

Limaa irrottava lääke eli ekspektorantti (latinan sanoista ex ’ulos’ ja pectoris ’rinnasta’) on lääke tai lääkekasvi, joka edistää liman irtoamista henkitorvesta tai keuhkoputkesta. Käsikauppalääkkeissä käytetään usein guaifenesiinia. Ekspektoranttien tehoa yskänlääkkeissä on kuitenkin epäilty. Vesi on osoittautunut tehokkaaksi ekspektorantiksi; riittävä määrä vettä ohentaa limaa, jolloin se on helpompi yskiä pois. Liman irrotukseen käytetään perinteisesti monia yrttejä, kuten anista, rohtoraunioyrttiä, valkosipulia, iisoppia, kellanvalkeaa pillikettä ja islanninjäkälää. [lähde? ]
Teho

Käsikaupassa ilman reseptiä myytävillä yskänlääkkeillä ei erään brittiläisen kokooma- eli metatutkimuksen mukaan ole tieteellisesti osoitettavissa olevaa tehoa. Kamferin, eukalyptuksen ja mentolin sekoitusta sisältävän höyryn hengittäminen vähentää kuitenkin tehokkaasti etenkin unta häiritsevää yskää.
Aiheesta muualla

Wikimedia Commonsissa on kuvia tai muita tiedostoja aiheesta .
Katso lista! Nämä apteekin lääkkeet ovat turhia tai tehottomia – ”Onko oikein, että näitä myydään? Se on hankala, moraalinen kysymys” Seura 29.04.2019.
Yskän lääkehoito Heikki Koskela, Toivo Naaranlahti, Duodecim-lehti 2016;132(5):455-60.
Yskänlääkkeet (Arkistoitu – Internet Archive) Huume-Suomen Historia verkkodokumentti.
New York Drama Critics’ Circle

New York Drama Critics’ Circle on New Yorkissa toimivien teatterikriitikoiden muodostama ryhmä, joka tunnetaan erityisesti vuosittain jaettavista palkinnoistaan teatterialan saavutuksille Broadwayllä ja muissa kaupungin teattereissa. Sen muodostavat 22 vaihtuvaa teatterikriitikkoa, jotka kuitenkin edustavat varsin pysyvästi tiettyjä newyorkilaisia tai valtakunnallisia medioita.
Järjestön perustivat 1935 newyorkilaisessa Algonquin-hotellissa kokoontunut ryhmä, johon kuuluivat muiden muassa Brooks Atkinson, Walter Winchell ja Robert Benchley. Vuodesta 2005 sen puheenjohtajana on toiminut Time Out New Yorkin kriitikko Adam Feldman.
New York Drama Critics’ Circlen näytelmille ja musikaaleille jakamat palkinnot ovat teatterialan arvostetuimpia Tony-palkintojen ja Pulitzer-palkintojen ohella.
New Yorkin alueen elokuva-arvostelijoilla on vastaava palkintoja jakava järjestö New York Film Critics Circle.
Jäsenten edustamat mediat

amNewYork
Associated Press
Back Stage
Bergen Record
Bloomberg News
Entertainment Weekly
The Hollywood Reporter
New York -lehti
New York Daily News
New York Observer
New York Post (2 edustajaa)
Newsday
The New Yorker
TheaterMania
Time
Time Out New York
USA Today
Variety (2 edustajaa)
The Village Voice
Vogue
Wall Street Journal
Westchester Guardian
The New York Times -lehden kriitikot eivät vuodesta 2003 ole osallistuneet järjestön toimintaan. Vuonna 1989 lehden johtava päätoimittaja päätti, etteivät sen työntekijät voi osallistua minkään palkintojen saajien valitsemiseen. Lehden kriitikot kuitenkin jatkoivat järjestön kokouksissa äänioikeudettomina jäseninä vuoteen 1997, jolloin lehti perui päätöksensä ja äänestyksiin sai taas osallistua. Vuonna 2003 lehti kuitenkin päätti uudelleen kiellon puolesta, ja siitä lähtien The New York Timesin kriitikot eivät ole lainkaan osallistuneet järjestön toimintaan.
New York Drama Critics’ Circle Award

Järjestö kokoontuu kahdesti vuodessa valitsemaan teatterien syys- ja kevätnäytäntökausien parhaat suoritukset. Tärkein järjestön jakama palkinto on parhaan näytelmän palkinto, joka voidaan jakaa sekä parhaalle amerikkalaiselle että parhaalle ulkomaiselle näytelmälle. Vuodesta 1945 on jaettu palkinto myös parhaalle musikaalille. Näiden lisäksi voidaan harkinnan mukaan jakaa erikoismainintoja (special citations) ansioituneille näyttelijöille ja teatteriseurueille.
Näytelmäpalkinnot ovat suuruudeltaan korkeintaan 2 000 dollaria. Palkinnot jaetaan pienimuotoisissa seremonioissa kahdesti vuodessa.
Myönnetyt palkinnot > Paras ulkomainen näytelmä

1938: Shadow and Substance – Paul Vincent Carroll
1939: The White Steed – Paul Vincent Carroll
1941: The Corn is Green – Emlyn Williams
1942: Blithe Spirit (Vaimoni kummittelee) – Noël Coward
1944: Jacobowsky und der Oberst - Franz Werfel
1947: No Exit – Jean-Paul Sartre
1948: The Winslow Boy – Terence Rattigan
1949: The Madwoman of Chaillot (Hupsu kreivitär) – Jean Giraudoux
1950: The Cocktail Party – T. S. Eliot
1951: The Lady’s Not for Burning – Christopher Fry
1952: Venus Observed (Venus näköpiirissä) – Christopher Fry
1953: The Love of Four Colonels – Peter Ustinov
1954: Ondine – Jean Giraudoux
1955: Witness for the Prosecution – Agatha Christie
1956: Tiger at the Gates – Jean Giraudoux ja Christopher Fry
1957: The Waltz of the Toreadors (Toreadorien valssi) – Jean Anouilh
1958: Look Back in Anger (Viha sydämessä) – John Osborne
1959: The Visit – Friedrich Dürrenmatt ja Maurice Valency
1960: Five Finger Exercise – Peter Shaffer
1961: A Taste of Honey – Shelagh Delaney
1962: A Man for All Seasons – Robert Bolt
1972: The Screens – Jean Genet
1980: Betrayal – Harold Pinter
1983: Plenty – David Hare
1986: Benefactors – Michael Frayn
1987: Les liaisons dangereuses – Christopher Hampton
1988: The Road to Mecca – Athol Fugard
1989: Aristocrats – Brian Friel
1990: Privates on Parade – Peter Nichols
1991: Our Country’s Good – Timberlake Wertenbaker
1993: Someone Who’ll Watch Over Me – Frank McGuinness
1996: Molly Sweeney – Brian Friel
1997: Skylight – David Hare
1999: Closer – Patrick Marber
2000: Copenhagen (Kööpenhamina) – Michael Frayn
2003: Talking Heads – Alan Bennett
2005: The Pillowman – Martin McDonagh
2009: Black Watch – Gregory Burke
2011: Jerusalem – Jez Butterworth
2012: Tribes – Nina Raine
Myönnetyt palkinnot > Paras amerikkalainen näytelmä

1970: The Effect of Gamma Rays on Man-in-the-Moon Marigolds – Paul Zindel
1971: The House of Blue Leaves – John Guare
1973: Hot l Baltimore – Lanford Wilson
1974: Short Eyes – Miguel Piñero
1975: The Taking of Miss Janie – Ed Bullins
1976: Streamers – David Rabe
1977: American Buffalo – David Mamet
1981: Crimes of the Heart – Beth Henley
1982: A Soldier’s Play – Charles Fuller
1984: Glengarry Glen Ross (Myyntitykit) – David Mamet
1992: Two Trains Running – August Wilson
1995: Love! Valour! Compassion! – Terrence McNally
1998: Pride’s Crossing – Tina Howe
2001: Proof – David Auburn
2007: Radio Golf – August Wilson
2014: All the Way – Robert Schenkkan
Aiheesta muualla

New York Drama Critics’ Circlen verkkosivusto
Käännös suomeksi
192 eaa.

| --- | --- |
Vuosisadat: 200-luku eaa. · 100-luku eaa. · Ensimmäinen vuosisata eaa.
Vuosikymmenet: 200-luku eaa. · 190-luku eaa. · 180-luku eaa. · 170-luku eaa. · 160-luku eaa. · 150-luku eaa. · 140-luku eaa. · 130-luku eaa. · 120-luku eaa. · 110-luku eaa. · 100-luku eaa. · 90-luku eaa.
Vuodet: 200 eaa. · 199 eaa. · 198 eaa. · 197 eaa. · 196 eaa. · 195 eaa. · 194 eaa. · 193 eaa. · 192 eaa. · 191 eaa. · 190 eaa. · 189 eaa. · 188 eaa. · 187 eaa. · 186 eaa. · 185 eaa. · 184 eaa. · 183 eaa. · 182 eaa. · 181 eaa. · 180 eaa. · 179 eaa. · 178 eaa. · 177 eaa. · 176 eaa. · 175 eaa. · 174 eaa. · 173 eaa. · 172 eaa. · 171 eaa. · 170 eaa. · 169 eaa. · 168 eaa. · 167 eaa. · 166 eaa. · 165 eaa. · 164 eaa. · 163 eaa. · 162 eaa. · 161 eaa. · 160 eaa. · 159 eaa. · 158 eaa. · 157 eaa. · 156 eaa. · 155 eaa. · 154 eaa. · 153 eaa. · 152 eaa. · 151 eaa. · 150 eaa. · 149 eaa. · 148 eaa. · 147 eaa. · 146 eaa. · 145 eaa. · 144 eaa. · 143 eaa. · 142 eaa. · 141 eaa. · 140 eaa. · 139 eaa. · 138 eaa. · 137 eaa. · 136 eaa. · 135 eaa. · 134 eaa. · 133 eaa. · 132 eaa. · 131 eaa. · 130 eaa. · 129 eaa. · 128 eaa. · 127 eaa. · 126 eaa. · 125 eaa. · 124 eaa. · 123 eaa. · 122 eaa. · 121 eaa. · 120 eaa. · 119 eaa. · 118 eaa. · 117 eaa. · 116 eaa. · 115 eaa. · 114 eaa. · 113 eaa. · 112 eaa. · 111 eaa. · 110 eaa. · 109 eaa. · 108 eaa. · 107 eaa. · 106 eaa. · 105 eaa. · 104 eaa. · 103 eaa. · 102 eaa. · 101 eaa. · 100 eaa. · 99 eaa.
Tapahtumia

Rooma julisti sodan Antiokhos III:lle, seleukidien kuninkaalle.
Kuolleita

Spartan viimeinen kuningas Nabis kuoli Aitolian liiton murhaamana.
Abbécourt

Abbécourtin kaupungintalo.
Abbécourt on kunta Aisnen departementissa Picardiessa, Pohjois-Ranskassa. Kunnassa on 447 asukasta (1999) ja sen pinta-ala on 6 km².
Aiheesta muualla

Kuvia tai muita tiedostoja aiheesta Abbécourt Wikimedia Commonsissa
1312

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

Paavi Klemens V julisti temppeliherrain ritarikunnan lakkautetuksi.
Syntyneitä

13. marraskuuta - Edvard III, Englannin kuningas
Adolf Juselius

Adolf Juselius (5. toukokuuta 1814 Alastaro – 10. heinäkuuta 1884 Loviisa) oli suomalainen juristi, Loviisan pormestari ja valtiopäivämies.
Juseliuksen vanhemmat olivat Loimaan nimismies, toimitusvouti Karl Fredrik Juselius (k. 1825) ja hänen toinen puolisonsa Eva Lovisa Katarina Forselius. Hän kävi Turun katedraalikoulua ja Turun lukiota ja pääsi ylioppilaaksi 1833. Juselius suoritti tuomarintutkinnon Helsingin yliopistossa 1841 ja oli auskultanttina Turun hovioikeudessa. Juselius sai varatuomarin arvon 1845.
Juselius oli Loviisan pormestarina vuodesta 1851 alkaen ja hän sai hovioikeudenasessorin arvonimen 1884. Hän oli Tammikuun valiokunnan jäsen 1862 ja porvarissäädyssä Loviisan edustaja valtiopäivillä 1863–1864, joilla hän oli sekä valitsijamies että puhemiesneuvoston ja useiden eri valiokuntien ja säädyn suuren lähetystön jäsen. Hänet valittiin myös valtiopäiville 1867, mutta hän kieltäytyi tehtävästä heikkoon terveyteensä vedoten.
Adolf Juselius oli naimisissa 1852–1863 Eva Antoinette Sjöstedtin (k. 1863) kanssa ja vuodesta 1867 Emma Florentina Aspelinin (k. 1911) kanssa. Hänen poikansa ensimmäisestä avioliitosta oli pankinjohtaja Uno Viktor Emanuel Juselius (1861–1905).
Adolf Laudon

| Mitalit> Maa:   Itävalta.Miesten jalkapallo. Olympialaiset  | Mitalit> Maa:   Itävalta.Miesten jalkapallo. Olympialaiset  | Mitalit> Maa:   Itävalta.Miesten jalkapallo. Olympialaiset  | Maa:   Itävalta> Miesten jalkapallo. |
| --- | --- | --- | --- |
|  Hopeaa | Berliini 1936 | joukkuekilpailu |  |
Adolf Laudon (13. joulukuuta 1912 – 22. marraskuuta 1984) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Laudon edusti SAK 1914:aa.
Ahti Fredriksson

Ahti Vilhelm Fredriksson (9. toukokuuta 1923 Dragsfjärd – 10. kesäkuuta 1994) oli suomalainen ammattiyhdistysjohtaja. Hän edusti SDP:tä ja toimi toisena sosiaali- ja terveysministerinä Paasion II hallituksessa vuonna 1972.
Fredriksson lähti 14-vuotiaana kotoaan työnhakuun. Jatkosodan jälkeen hän työskenteli tarjoilijana Helsingissä 1944–1953 ja päätyi sitä kautta ammattiyhdistystehtäviin. Fredriksson kävi Työväen Akatemian vuosina 1949–1950 ja vietti kesällä 1950 kaksi kuukautta Genevessä Työväen Sivistysliiton ja sen skandinaavisten veljesjärjestöjen järjestämällä pohjoismaisen kansankorkeakoulun kurssilla. Siellä hän tutustui muun muassa Kansainvälisen työjärjestön toimintaan.
Vuosina 1951–1953 Fredriksson toimi Hotelli- ja ravintolahenkilökunnan liiton Helsingin piirin toimitsijana ja vuodesta 1953 liiton sihteerinä. Vuonna 1957 hän siirtyi Suomen paperiteollisuudentyöntekijäin liiton toimitsijaksi vastuullaan erityisesti liiton opintoasiat ja kansainväliset suhteet. Vuosina 1967–1972 Fredriksson työskenteli SAK:n sihteerinä. Hänen tärkeimpiä tehtäviään olivat työsuojelu ja ay-liikkeen eheytyksen valmistelu.
Tammikuussa 1972 pidettiin ennenaikaisen eduskuntavaalit. Helmikuussa 1972 nimitettiin Rafael Paasion sosiaalidemokraattinen vähemmistöhallitus. Paasio halusi hallitukseen ay-liikkeen edustajan ja ehdotti ministerin tehtävää alun perin SAK:n puheenjohtaja Niilo Hämäläiselle, joka kieltäytyi tarjouksesta. Ministeriksi nimitettiin lopulta Ahti Fredriksson, joka sai toisen sosiaaliministerin salkun. Ministeripäiviä hänelle kertyi 195. Syyskuussa 1972 valtaan astui Sorsan I hallitus.
Tammikuussa 1973 Kelaan perustettiin kaksi uutta johtajan virkaa työntekijä- ja työnantajaosapuolille. Fredriksson valittiin työntekijäpuolen edustajaksi ja hän aloitti johtajan tehtävässä toukokuussa 1973 hoitaen erityisesti kuntoutusasioita. 60-vuotispäivänsä kunniaksi hän perusti nimeään kantavan säätiön, joka avusti muun tuen ulkopuolelle jääneitä vammaisia nuoria. Fredriksson oli myös Kuntoutussäätiön puheenjohtaja 1980–1984. Hän jäi Kelasta eläkkeelle vuonna 1984.
Aiheesta muualla

Ministerin tiedot Ahti Fredriksson (Arkistoitu – Internet Archive)
40-luku (lehti)

40-luku oli Kansankulttuurin kustantama poliittinen aikakauslehti (1945–1947), joka kannatti sosialistista sivistystä ja kulttuurisuomalaisuutta. Lehden toimitukseen kuuluivat Arvo Turtiainen (päätoimittaja), Jarno Pennanen, Raoul Palmgren ja Pentti Lahti (toimitussihteeri). Lehden nauttima puoluerahoitus lopetettiin taloudellisiin syihin vedoten, mutta on arveltu lakkautuksen syyksi on arveltu myös sitä, että lehden riippumaton linja epäilytti SKDL:n johtoa.
Wallace Beeryn filmografia

Wallace Beery
Wallace Beery (1885–1949) näytteli yhteensä 45 vuotta (1904–1949) kestäneen uransa aikana niin elokuvissa, teatterissa kuin radiossakin. Hän näytteli elokuvauransa aikana noin 250:ssä lyhyessä ja pitkässä elokuvassa. Seuraavassa luettelossa on Beeryn elokuva-, teatteri- ja radioesiintymiset sekä elokuvat, joissa hän työskenteli ohjaajana ja käsikirjoittajana. Lisäksi artikkelissa on Beeryn palkinnot ja ehdokkuudet.
Teatteri

| Teatteri> Vuosi | Teatteri> Näytelmän nimi | Teatteri> Rooli | Teatteri | Teatteri> Paikka |
| --- | --- | --- | --- | --- |
| 1905 | The Belle of the West | Short-Card Charley | Grand Opera House | Broadway, New York |
| 1907 | The Yankee Tourist | herra Hewitt | Astor Theatre / Grand Opera House | Broadway, New York |
Radio

| Radio> Päivämäärä | Radio> Radiokuunnelma | Radio> Kuunnelma | Radio> Rooli |
| --- | --- | --- | --- |
| 10. lokakuuta 1938 | Lux Radio Theater | Viva Villa | Pancho Villa |
| 4. tammikuuta 1943 | Lux Radio Theater | The Bugle Sounds | kersantti Patrick Aloysius ”Hap” Doan |
Muut työt

| Ohjaajana> Vuosi | Ohjaajana> Suomenkielinen nimi | Ohjaajana> Alkuperäinen nimi | Ohjaajana> Pitkä / lyhytelokuva |
| --- | --- | --- | --- |
| 1913 |  | Kitty’s Knight | Lyhytelokuva |
| 1914 |  | She Landed a Big One | Lyhytelokuva |
| 1914 |  | Rivalry and War | Lyhytelokuva |
| 1915 |  | The Merry Models | Lyhytelokuva |
| 1915 |  | Snakeville’s Champion | Lyhytelokuva |
| 1916 |  | The Janitor’s Vacation | Lyhytelokuva |
| 1916 |  | The Janitor | Lyhytelokuva |
| 1916 |  | Just a Few Little Things | Lyhytelokuva |
| 1916 |  | The Sody Clerk | Lyhytelokuva |
| 1916 |  | A Thousand Dollars a Week | Lyhytelokuva |
| 1916 |  | He Becomes a Cop | Lyhytelokuva |
| 1916 |  | From the Rogue’s Gallery | Lyhytelokuva |
| 1916 |  | Hired and Fired | Lyhytelokuva |
| 1916 |  | He Almost Lands an Angel | Lyhytelokuva |
| 1916 |  | A Hero by Proxy | Lyhytelokuva |
| 1916 |  | Borrowed Plumes | Lyhytelokuva |
| 1916 |  | Breaking Into Society | Lyhytelokuva |
| 1916 |  | Fame at Last | Lyhytelokuva |
| 1916 |  | Sweedie, the Janitor | Lyhytelokuva |
| 1916 |  | A Capable Lady Cook | Lyhytelokuva |
| 1916 |  | Taking the Count | Lyhytelokuva |
| 1917 |  | Bombs and Banknotes | Lyhytelokuva |
| 1917 |  | Two Laughs | Lyhytelokuva |
| 1917 |  | Pete’s Pants | Lyhytelokuva |
| 1918 |  | The Bathhouse Scandal | Lyhytelokuva |
| 1918 |  | Perils of the Parlor | Lyhytelokuva |
| 1919 |  | She Wasn’t Hungry, But... | Lyhytelokuva |
| 1919 |  | Only a Janitor | Lyhytelokuva |
| 1919 |  | A Beach Nut | Lyhytelokuva |

Käsikirjoittajana
| Vuosi | Suomenkielinen nimi | Alkuperäinen nimi | Pitkä / lyhytelokuva |
| 1916 |  | The Janitor | Lyhytelokuva |
| 1916 |  | Just a Few Little Things | Lyhytelokuva |
| 1916 |  | Sweedie, the Janitor | Lyhytelokuva |
| 1919 |  | A Beach Nut | Lyhytelokuva |
Palkinnot, palkintoehdokkuudet ja muut kunniat

| Palkinnot, palkintoehdokkuudet ja muut kunniat> Vuosi | Palkinnot, palkintoehdokkuudet ja muut kunniat> Palkinto | Palkinnot, palkintoehdokkuudet ja muut kunniat> Kategoria | Palkinnot, palkintoehdokkuudet ja muut kunniat> Työ | Palkinnot, palkintoehdokkuudet ja muut kunniat> Tulos | Palkinnot, palkintoehdokkuudet ja muut kunniat>  |
| --- | --- | --- | --- | --- | --- |
| 1930 | Oscar-palkinto | Paras miespääosa | Kymmenen vuoden tuomio | Ehdokkuus |  |
| 1932 | Oscar-palkinto | Paras miespääosa | Mestari | Voitto |  |
| 1934 | Venetsian elokuvajuhlat: Kultainen mitali | Paras miespääosa | Viva Villa | Voitto |  |
| 1960 | Tähtilaatta Hollywood Walk of Famelle | Elokuvaurasta; osoitteessa 7001 Hollywood Boulevard |  | Voitto |  |

Beery elokuvassa Satamakahvilan salaisuus (1930)
Aeroflotin lento 2808

| Aeroflotin lento 2808 |
| --- | --- |
 Onnettomuuskoneen kaltainen Aeroflotin Tu-134A.
Yhteenveto
Päivämäärä:  27. elokuuta 1992
Onnettomuustyyppi:  lentäjän virhe
Tapahtumapaikka:  Ivanovo, Venäjä
 :  56°55′29″N, 040°59′20″E
Lähtöpaikka:  Mineralnyje Vodyn lentoasema, Mineralnyje Vody, Venäjä
Välilaskupaikka:  Donetskin lentoasema, Donetsk, Ukraina
Määränpää:  Ivanovon lentoasema, Ivanovo, Venäjä
Kuolleita:  84
Loukkaantuneita:  0
Eloonjääneitä:  0
Lentokone
Konetyyppi:  Tupolev Tu-134A
Lentoyhtiö:  Aeroflot
Rekisteritunnus:  СССР-65058
Matkustajia:  77
Miehistöä:  7
Aeroflotin lento 2808 oli Aeroflotin reittilento Mineralnyje Vodysta Donetskin kautta Ivanovoon. Lennolla 27. elokuuta 1992 käytetty Tupolev Tu-134A syöksyi maahan lähestyessään Ivanovoa. Miehistön tekemien virheiden vuoksi kone laskeutui liian matalalle lähestymisen aikana. Se osui puihin kolmen kilometrin päässä kiitotiestä, jatkoi vielä 500 metriä eteenpäin ja syöksyi maahan. Lennolla oli 77 matkustajaa ja seitsemän miehistön jäsentä eli yhteensä 84 ihmistä, jotka kaikki kuolivat maahansyöksyssä.